วาฟเฟิลเจ้าเด็ด เจ้านี้ที่เราเคยทานและแบบติดใจนะ เมื่อเวลาที่ไปเดินช้อปปิ้งที่ยูเนี่ยนมอลล์  แต่ตอนนี้เค้าเริ่มขยายสาขาแล้วเหมือนกันน้า กับร้าน “วาฟเฟิล ฮ่องกง เอ้กอี๊เอ้กเอ้ก” สำหรับสาขานี้ที่ มหิดล ศาลายา ตรงบริเวณหน้ามหาลัยมหิดลฝั่งตรงข้าม ใกล้ๆ กับ ธ.กรุงเทพค่ะ ร้านนี้คนต่อคิวซื้อค่อนข้างเยอะเลย เพราะเดินผ่านนี่มันหอมจริงไรจริงนะ หลายๆ คนเลยยอมลงทุนรอคิวกันเลยทีเดียวค่ะ ซึ่งวาฟเฟิลที่นี่เค้ามีหลายไส้ให้เลือกค่ะ  อาทิเช่น ลูกเกด อัลมอนด์ เม็ดมะม่วง สตอเบอร์รี่ ช็อคโกแลตชิพ แฮม ข้าวโพด ไส้กรอก กล้วยหอม แต่ที่เราขอนำเสนอเลย ต้องไส้นี้ค่ะ “เม็ดมะม่วง+ช็อคโกแลต” ราคา 49 บาท 2 ไส้นี้มันเข้ากันได้ดีมากเลยค่ะ รสแป้งกรอบนอกนุ่มใน เม็ดมะม่วงก็กรอบๆ เข้ากับช็อคโกแลตหวานๆ ทานร้อนๆ นี่อร่อยถูกใจมากๆ ค่ะ